钦定古今图书集成/明伦汇编/闺媛典/第355卷 > 《水龙吟》前人
## 钦定古今图书集成/明伦汇编/闺媛典/第355卷 > 《水龙吟》前人

楚山千叠浮云，楚云只在巫山住。鸾飞凤舞，当时空
记，梦中奇语。晓日曈昽，夕阳零乱，袅红萦素。问如今
依旧，霏霏冉冉，知他为、谁朝暮。玉珮烟鬟飞动，炯
星眸、人间相遇。嫣然一笑，阳城下蔡，尽成惊顾。蕙帐
春浓，兰衾日暖，未成行雨。但丁宁莫似，阳台梦断，又
随风去。